
Biroul Permanent

al

Camerei  Deputaţilor 

Vă înaintăm, alăturat, raportul asupra Proiectului de lege pentru aprobarea Ordonanţei de urgenţă a Guvernului nr. 45/2005 privind abrogarea unor prevederi din Ordonanţa de urgenţă a Guvernului nr. 24/2005 pentru modificarea şi completarea Legii nr. 571/2003 privind Codul fiscal, cu care comisia noastră a fost sesizată în fond cu adresa Biroului Permanent nr. PLX 255 din 22 iunie 2005.

	PREŞEDINTE,

Mihai Nicolae Tanasescu


Parlamentul  României

RAPORT

asupra Proiectului de lege pentru aprobarea Ordonanţei

de urgenţă a Guvernului nr. 45/2005 privind abrogarea

unor prevederi din Ordonanţa de urgenţă a Guvernului

nr. 24/2005 pentru modificarea şi completarea

Legii nr. 571/2003 privind Codul fiscal

                    Cu adresa nr. P.L.-X 255 din 22 iunie 2005, Biroul Permanent conform art.89 şi 108 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu Proiectului de lege pentru aprobarea Ordonanţei de urgenţă a Guvernului nr. 45/2005 privind abrogarea unor prevederi din Ordonanţa de urgenţă a Guvernului nr. 24/2005 pentru modificarea şi completarea Legii nr. 571/2003 privind Codul fiscal.

    La întocmirea prezentului raport s-a avut în vedere avizul Consiliului Legislativ.

Prezentul proiect de lege are ca obiect de reglementare corelarea termenelor de intrare în vigoare a unor prevederi din Codul fiscal, care au fost modificate prin Ordonanţa de urgenţă a Guvernului nr. 24/2005.

             Proiectul de lege face parte din categoria legilor ordinare, potrivit art. 76 din Constituţia României, republicată.

             La dezbaterea proiectului au participat, în conformitate cu prevederile art.51 şi 52 din Regulamentul Camerei Deputaţilor, doamna Mara Rîmniceanu – secretar de stat la Ministerului Finanţelor Publice .

             La lucrările comisiei au participat 24 deputaţi, din totalul de 26 membri ai comisiei.

 Raportul comisiei a fost adoptat cu unanimitate de voturi.

             Acest proiect de lege a fost adoptat de Senat în şedinţa din data de 20 iunie 2005, în calitate de primă  Cameră sesizată.

          Proiectul de lege, potrivit art. 75 din Constituţia României, republicată şi art. 86 din Regulamentul Camerei Deputaţilor, este de competenţa decizională a Camerei Deputaţilor.

              În şedinţa din data de 28.06.2005 comisia, cu unanimitate de voturi, propune respingerea Proiectului de lege pentru aprobarea Ordonanţei de urgenţă a Guvernului nr. 45/2005 privind abrogarea unor prevederi din Ordonanţa de urgenţă a Guvernului nr. 24/2005 pentru modificarea şi completarea Legii nr. 571/2003 privind Codul fiscal din următoarele considerente:

                  - prin O.U.G. nr. 24/2005 din 30.03.2005 s-au reglementat modificări şi completări la Legea nr. 571/2003 privind Codul fiscal ;

                   -o parte din prevederile acestui act normativ au fost abrogate prin O.U.G. nr. 45/2005 privind abrogarea unor prevederi din O.U.G. nr. 24/2005 pentru modificarea şi completarea Legii nr. 571/2003 privind Codul fiscal, publicat în Monitorul Oficial al României, Partea I în data de 1 iunie 2005 ;

                   -la aceeaşi dată, respectiv 1 iunie 2005, s-a publicat în Monitorul Oficial al României, Partea I, Legea nr. 163/2005 privind aprobarea O.U.G. nr. 138/2004 pentru modificarea şi completarea Legii nr. 571/2003 privind Codul fiscal ;

                    -Legea nr. 163/2005, în cuprinsul articolului I a preluat integral O.U.G. nr. 24/2005, iar la articolul II a reglementat abrogarea acestei ordonanţe;

                   -având în vedere cele menţionate la alineatul precedent, precum şi faptul că Legea nr. 163/2005 a intrat în vigoare în data de 4 iunie 2005, pe cale de consecinţă, prevederile O.U.G. nr. 45/2005 au produs efecte în perioada 1 iunie-4 iunie 2005, astfel încât adoptarea acestui act normativ nu se mai justifică.
PREŞEDINTE,                                              SECRETAR,

Mihai Tănăsescu                                        Drăguş Radu -Cătălin

                                                                                     Experţi parlamentari:

                                                                                    Roşu Gica 

                                                                                           Ene Giorgiana 

